[{"text_idx": "#000000", "text": "Ymgyrch i gofio morwyr o Japan gafodd eu claddu ym Mhenfro"}, {"text_idx": "#000001", "text": "Disgrifiad o\u2019r llun, Mae'r gofeb wreiddiol wedi diflannu erbyn hyn"}, {"text_idx": "#000002", "text": "Mae ymgyrch ar droed i gofnodi bedd dienw mewn mynwent eglwys yn Sir Benfro sy'n cynnwys cyrff morwyr o Japan fu farw mewn ymosodiad yn y Rhyfel Byd Cyntaf."}, {"text_idx": "#000004", "text": "Dim ond 29 o'r 320 o deithwyr wnaeth oroesi'r ymosodiad gan long danfor U-boat o'r Almaen."}, {"text_idx": "#000006", "text": "Mae David James sydd yn byw yn lleol yn gobeithio y caiff cofeb newydd ei chodi ger y bedd yn Eglwys Angle, gan fod y postyn pren gafodd ei osod yn wreiddiol i goffau'r meirwon wedi pydru."}, {"text_idx": "#000009", "text": "\"Fe allech chi ddweud fy mod yn cadw'r addewid yr wyf yn ei wneud pob Sul y Cofio - 'Yn Angof Ni Cha\u0302nt Fod'. Rhain oedd ein cynghreiriaid, ac yn feibion, gw\u0302yr a thadau i rywun."}, {"text_idx": "#000011", "text": "Dim ond un enw o restr y meirw sydd wedi ei gofnodi yng nghofnodion yr eglwys, sef Shiro Okoshi. Mae'r gweddill wedi eu cofnodi fel cyrff dienw."}, {"text_idx": "#000014", "text": "Mae Ken Matsui wedi dweud ei fod yn falch iawn o glywed fod pobl Sir Benfro am nodi'r golled i'w wlad bron i ganrif yn o\u0302l."}, {"text_idx": "#000015", "text": "\"Fe wnaeth dros 40 o longau o Japan suddo neu ddioddef ymosodiadau yn ystod y Rhyfel Byd Cyntaf,\" meddai."}, {"text_idx": "#000016", "text": "\"Mae'r Hirano Maru yn enghraifft o bwys am ei bod wedi ei suddo mor agos i ddiwedd y rhyfel - a dim ond ychydig wythnosau wedyn fe wnaeth y llong danfor Almaeneg oedd wedi ei suddo ildio i luoedd Prydain.\""}, {"text_idx": "#000017", "text": "Mae cynlluniau ar y gweill i gael cofeb newydd ger y bedd. Os bydd y cynllun yn cael ei wireddu yn Eglwys Santes Fair, mae Mr James yn dweud y bydd yn cynnig croeso rhyngwladol mewn gwasanaeth coffa arbennig."}, {"text_idx": "#000018", "text": "Prif StraeonCyngor yn 'peryglu pobl ddall' gyda newidiadau ffyrddCyhoeddwyd14 awr yn o\u0302l'Balch fod gan fy mab opsiwn i ddod o hyd i'w dad'Cyhoeddwyd3 awr yn o\u0302lHeddlu 'wedi colli cyfle' cyn i ddyn ladd ei hunCyhoeddwyd14 awr yn o\u0302l"}, {"text_idx": "#000020", "text": "'Balch fod gan fy mab opsiwn i ddod o hyd i'w dad'"}]